Má ætla að þetta sé í fyrsta sinn í íslenskri myndlistarsögu sem listaverk hafi sérstaklega verið búin til og sýnd fyrir kindur . Við hvetjum bæjarbúa til að láta þessa hugljúfu , glettnu og skemmtilegu sýningu ekki fram hjá sér fara . Síðasti sýningardagur er 22. nóvember 2019 . Við þökkum öllum kærlega fyrir komuna í Bangsasögustundina á þriðjudaginn var . Það var gaman að sjá hve mörg börn , foreldrar og bangsar komu í heimsókn og hlustuðu á Tuma tígur lesa bangsasögu . Við minnum svo á að bangsagetraunin mun standa út vikuna í barnadeildinni og þar er einnig úrval af bangsabókum til útláns Föstudaginn 25. október kl. 16 - 18 opnar Pétur Magnússon sýninguna Sögur úr sveitinni í Listasal Mosfellsbæjar . Pétur fæddist í Reykjavík 1958 . Fjölskyldan fluttist í Mosfellssveit 1963 og ólst hann þar upp . Á sýningunni í Listasal Mosfellsbæjar er hinsvegar seilst aftur í tímann og tekinn upp þráður þar sem bæði manneskjur og dýr koma við sögu . Síðasti sýningardagur er 22. nóvember . Fyrsti vinningshafi vetrarins í getrauninni okkar er engin önnur en Þórey Kristjana . Í verðlaun fékk hún nýjustu bókina um Lóu eftir Julien Neel . Þórey er í 8. bekk í Lágafellsskóla og er ekki bara öflugur lestrarhestur heldur æfir einnig dans og spilar á fiðlu . Þórey er auk þess hæfileikaríkur upplesari en hún tók þátt í Stóru upplestrarkeppninni í vor fyrir hönd Lágafellsskóla . Við hér í Bókasafninu óskum Þóreyju innilega til hamingju og hlökkum til að sjá hana oftar hér í safninu .